Hvis jeg kunne give minuspoint til KLM, ville jeg gerne give 5. Jeg vil nu gengive en stærk forkortet udgave af det værste døgn i mit liv. Jeg er lykkelig over at være sluppet ud af KLMs klør og for at være hjemme. Min tilstand er stadig præget af oplevelsen, og jeg beder evt. læsere om forståelse for evt. usammenhængende beskrivelser eller sproglige fejl. Jeg er stadig vred og frustreret over oplevelsen.                                                Vi oplevede en flyaflysning pga. vejret i Amsterdam Lufthavn. Der var tusindvis af mennesker i transit, som blev ramt af samme situation. Alle var frustrede, men havde forståelse for beslutningen. Tilliden til KLM var stor, og der var i begyndelsen en generel forventning om, at der blev taget hånd om problemerne i forhold til overnatning, ombookning, forplejning og almen hjælp til især ældre, ikke-engelsktalende rejsende og folk med små børn.
Desværre tog situationen en hel anden drejning! Der var INGEN hjælp at hente fra KLM.                                                                                        Vores gruppe, såsom bestod af 13 familiemedlemmer i alderen 4-68 år, blev først orienteret om aflysningen efter seks timer, hvor vi ventede på et fly hjem til Ålborg. (Vi havde selv været meget opsøgende omkring evt. aflysninger, da vi havde oplevet en ret turbulent landing pga af vejret.) Vi fik besked på selv at ombooke på KLMs hjemmeside. Vi prøvede flere ( læs 20) gange, men det lod sig ikke gøre. Vi blev på hjemmesiden henvist til KLMs personale i lufthavnen! Da vi efter fire timer i kø kom i kontakt med KLMs personale, trak de på skulderen, og kunne fortælle os, det ville være umuligt at finde et hotel, da klokken nærmede sig midnat. Vi kunne sove i lufthavnen. Vi blev henvist til en sovesal, hvor 1000 senge "Lounge M" ville være til rådighed til den slags uforudsigelige situationer. Vi fik beskrivelsen af stedet, og begav fortrøstningsfulde af sted sammen med mange andre. Vi drev rundt i lufthavnen i flere timer. "Lounge M" syntes ikke at eksistere! Alle var fortvivlede. Flere gange stødte vi på KLMs personale, og alle havde kun hovedrysten og skuldertræk til over for vores spørgsmål. Da klokken nærmede sig 01.30 fandt vi ved hjælp af imødekommende lufthavnspersonale et rum, hvor vi kunne sove i noget der lignede ét amfiteater. Vi kunne ligge på " hylderne" eller flisegulvet. Det var en uvirkelig oplevelse at opleve mennesker lægge sig til at sove med en kuffert som hovedpude og en t-shirt som dyne! Ikke mindst for den gamle kinesiske mand der krumbøjet støttede sig til sin bagagevogn, og som ikke havde den fjerneste idé om, der der foregik! Da klokken var 02.30 blev der delt tæpper og puder ud. På dét tidspunkt havde den generelle flyaflysning for KLM været en realitet i 12 timer. Man kunne forvente at så stort et flyselskab, havde mere styr på dén slags uforudsigelige men dog eksisterende episoder. Det kan ikke have været første gang, KLM havde indstillet flyvningerne. Natten igennem forsøgte vi via hjemmesiden at ombooke vores billetter, men det var ikke muligt. Som fanget i en roman af Kafta, blev vi igen og igen meddelt, at vi ville blive kontaktet af KLMs personale, som ville stå til rådighed og være behjælpelige i lufthavnen. Næste morgen kl. 04.45 stillede vi os igen i kø til KLMs bemandede servicecenter. Vi skiftede naturligvis til at holde vores plads, og efter 11 timer lykkes det os at komme i kontakt med det kompetente personale. De to mennesker, der tog sig af vores ombooking skal i kraft af deres velvilje, menneskelighed og vedholdenhed helt personligt have 5 stjerne hver. I de 11 timer i kø kom vi naturligvis i snak med andre frustrerede rejsende. Alle havde haft de samme oplevelser af manglende information, manglende ansvar, manglende hjælp fra KLMs side. Vi delte alle den samme vrede og kaotiske følelse af afmagt og ude af stand til at have styr på eller mulighed for at ændre situationen. Vi forestillede os at KLMs ledelse havde gemt sig i et lille rum, hvor de lukkede øjnene, holdt sig for ørerne, og ventede på situationen forsvandt af sig selv! Efter 30 timer i lufthavnen lykkes det os at få ombooket vores billetter, så vi kunne komme hjem. Til alle der gider høre det, vil jeg bare sige " Jeg flyver aldrig med KLM igen" som i aldrig nogensinde!